Andrus Ristkok

Andrus Ristkok (sündinud 16. oktoobril 1949 Tartus) on eesti majandusteadlane ja poliitik.Eesti teaduse biograafiline leksikon, 3. köide.

Ta on lõpetanud 1968. aastal Tartu 7. Keskkooli ning 1973. aastal Tartu Riikliku Ülikooli füüsilise geograafia erialal spetsialiseerumisega keskkonnakaitsele. Aastast 1985 on ta majanduskandidaat.

Ta töötas aastatel 1973–1987 ENSV TA Majanduse Instituudis. Aastast 1987 töötas ta Pirgu Arenduskeskuses, aastast 1988 juhatajana. Aastatel 1990–1992 oli ta Eesti Vabariigi Ülemnõukogu liige, olles seal haldusreformikomisjoni esimees. 1993–1998 Tallinna Tehnikaülikooli territoriaalmajanduse instituudi lektor. Aastast 1998 Eesti Kodu-uurimise Seltsi esimees. 20. Augusti Klubi sekretär, Pirgu Arenduskeskuse juhataja.

Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast.Pöördumine Postimehes.

Ta on uurinud keskkonnaökonoomikat ja veemajandust, fosforiidikaevandamise toimet Eesti majanduselule ja ühiskonnale ning omariiklikku halduskorraldustKes on kes Eesti poliitikas 1988–1992. Tallinn: Eesti Entsüklopeediakirjastus, 1992..

Teadustöö
Uurimisvaldkonnad: keskkonnakaitse sidusprobleemid, veemajandus, fosforiidikaevandamise toime Eesti majandusele, Eesti halduskorraldus. 

70 teaduspublikatsiooni.

Tunnustus
1997 – Valgetähe medaliklassi teenetemärk
2002 – Riigivapi IV klassi teenetemärk
2006 – Riigivapi III klassi teenetemärk

Isiklikku
Tema isa oli hüdrobioloog Jüri Ristkok. Vanaisa Vassili Ristkok oli Kuressaare Püha Nikolai koguduse preester.

Viited

Kategooria:Eesti geograafid
Kategooria:Eesti majandusteadlased
Kategooria:Eesti sotsioloogid
Kategooria:Eesti poliitikud
Kategooria:Tartu Ülikooli bioloogia-geograafiateaduskonna vilistlased
Kategooria:Eesti Vabariigi Ülemnõukogu liikmed
Kategooria:Valgetähe medaliklassi teenetemärgi kavalerid
Kategooria:Riigivapi IV klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Sündinud 1949